Asetuksessa tai sen valmisteluaineistossa ei esitetä rakennusten purkamista. Asetuksen vaikutusarvioinnin mukaan kunnat voisivat rakentaa ja lisätä viheralueita esimerkiksi käytöstä poistetuille teollisuusalueille, hiekkakentille tai asfaltoiduille alueille, jos kunnan alueelta ei löydy sopivampia alueita, joille istuttaa puita tai lisätä viheralueita asetuksen tavoitteiden täyttämiseksi. Neuvostossa 20.6.2023 hyväksytyn kompromissiehdotuksen tavoitteet huomioivat Suomen kaltaisten maiden vihreiden kaupunkien olosuhteet hyvin.